Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5175

68. cikk Mielőtt az árösszehangolás irányában tett, a 70. cikkben említett lépések közül az első lépésre sor kerülne, a Spanyolországban alkalmazandó árakat a szóban forgó ágazat piacának közös szervezésében előírt szabályokkal összhangban, a Spanyolországban a korábbi nemzeti rendszer alapján rögzített áraknak megfelelő szinten kell rögzíteni, az egyes termékek esetében külön-külön meghatározandó reprezentatív időszakra vonatkozóan. Ha valamely adott termékre vonatkozóan a spanyolországi ár meghatározása nem áll rendelkezésre, a Spanyolországban alkalmazandó árat a spanyol piacokon egy meghatározandó reprezentatív időszak során ténylegesen regisztrált árak alapján kell kiszámítani. Ha azonban a spanyol piac egyes termékeire vonatkozóan nem állnak rendelkezésre árral kapcsolatos adatok, a Spanyolországban alkalmazandó árat a hasonló termékeknek vagy hasonló termékcsoportoknak, illetve az adott termékekkel versengő termékeknek a jelenlegi Közösségben alkalmazott ára alapján kell kiszámítani.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes